
הנדון: בקשה לקבלת מידע לפי חוק חופש המידע, התשנ"ח-1998
סימוכין: בקשה מיום 23.12.2021


1. הבקשה שבסימוכין לקבלת מידע לפי חוק חופש המידע התשנ"ח-1998 (להלן: "החוק"), על אודות רשימת המומחים של בתי המשפט, נבחנה והוחלט שלא ניתן להיעתר לה. זאת, בהסתמך על סעיף 8 (4) לחוק, שכן המידע מפורסם באתר הרשות השופטת. 

2. רשימת מומחים העומדים לרשות בתי המשפט לענייני משפחה, מנוהלת על ידי משרד העבודה הרווחה והשירותים החברתיים (משרד הרווחה) ומפורסמת באתר האינטרנט של משרד הרווחה. קישור לרשימה זו מפורסם גם באתר האינטרנט של הרשות השופטת בכתובת הבאה:
https://www.gov.il/he/departments/general/family_courts_experts_opinion
הרשימה האמורה כוללת מומחים בתחומי העבודה הסוציאלית, הפסיכולוגיה, הפסיכיאטריה ורפואת ילדים, והשופט היושב בדין ממנה מתוך רשימה זו מומחה לצורך חוות דעת בעניינים הנדונים בפניו. משמצא השופט כי יש צורך במינוי מומחה מתחומים אחרים בעניינים שלפניו, רשאי הוא למנות מומחה בהתאם לפרק הכללי בתקנות סדר הדין האזרחי, התשע"ט-2018, העוסק במינוי מומחים ובהתאם לשיקול דעתו. 

3. רשימת מומחים העומדים לרשות בתי הדין לעבודה מפורסמת גם היא באתר האינטרנט של הרשות השופטת בכתובת הבאה:
מומחים רפואיים | בתי הדין לעבודה (www.gov.il)
4. יובהר כי על פי המצב היום, בהליכים שאינם מתנהלים בבתי המשפט לענייני משפחה ובבתי הדין לעבודה, מערכת בתי המשפט לא מנהלת רשימת מומחים ובעלי תפקידים בשכר. זהות בעלי התפקידים נקבעת במסגרת החלטה שיפוטית בהתאם לשיקול דעתו הבלעדי של השופט היושב בדין. מידע בעניין בעלי תפקיד בשכר שמונו בהחלטה שיפוטית מפורסם לעיון הציבור באתר האינטרנט של הרשות השופטת תחת הכותרת "מינויים מקצועיים" בכתובת הבאה: 
https://www.court.gov.il/NGCS.Web.Site/Reports/ReportProfessionalNominationView.aspx


5. כנגד החלטה זו ניתן להגיש עתירה מנהלית בתוך 45 יום לבית המשפט לעניינים מנהליים בירושלים. 

6. אנו לרשותך ככל שיידרש.

